Druženje ob barvanju 3D figuric in namiznih igrah
2025-08-07 18:00 - 22:00 (Europe/Paris) | Kulturni inkubator
DELAVNICA
Mi barvamo [3d tiskane figurice] + namizne igre
Četrtek, 7. avgust // 18.00-22.00 // Kulturni inkubator
MKC Maribor v četrtek, 7. avgusta 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

32. Jezernikovi dnevi
2025-08-08 00:00 - 2025-08-30 00:00 | Maribor center / Občina Lovrenc na Pohorju
Vabljeni, da se pridružite praznovanju poletja v Lovrencu na Pohorju!
V avgustu se bo Lovrenc na Pohorju znova prebudil v utripu raznolikih kulturnih prireditev, športnih dogodkov, pohodov, otroških delavnic, gledaliških predstav in seveda glasbenih nastopov, ki bodo obogatili poletje za vse generacije.
V bogatem programu se boste lahko med drugim udeležili:

v soboto, 9. 8.: pohod na Lovrenška jezera
v petek, 15. 8.: tradicionalne Golažijade
v soboto, 16. 8.: koncerta skupine TABU
v četrtek, 21. 8.: pogovora s Tonetom Partljičem
v petek, 22. 8.: Harmonikarjade
v soboto, 23. 8.: koncerta Klape Dalmar
v petek, 29. 8.: Muzikarjade
v soboto, 30. 8.: zaključne veselice s Skupino Calypso

Dogajanje bo pestro, živahno in primerno za vso družino!
Vstop na vse dogodke je brezplačen.

Povezava do originalnega članka

Fine Wine Days — Sparkling Night Edition
2025-08-08 19:00 | Kulturna četrt Minoriti
Ekskluzivna degustacija izbranih penin, prijetna družba in topel poletni after sredi mesta. PROGRAM 19.00–21.00 | Degustacija penin V sodelovanju z vrhunskimi vinarji ti predstavljamo izbrane peneče se mojstrovine. Rezerviraj mizo, okušaj, uživaj. 21.00–02.00 | AFTER PARTY Ko se kozarci spraznijo, glasba stopi v ospredje. Za vroč ritmov poln večer bodo poskrbeli izbrani DJ-ji.
VSTOPNICE
Degustacija + miza + after party: 40 € (omejeno število!)
After party: 10 €

Duo Harmolina
2025-08-10 10:30 - 11:30 | Maribor center / Paviljon Mestnega parka
Tradicionalni nedeljski koncerti v paviljonu Mestnega parka Maribor.
Prirejanje koncertov v Mestnem parku ima bogato tradicijo. Njeni začetki segajo v leto 1890, ko so ob priljubljeni in vselej dobro obiskani promenadi postavili glasbeni paviljon ter v njem po zgledu številnih evropskih središč pričeli s prirejanjem koncertov na prostem. Ti so bili na prelomu devetnajstega stoletja
izjemno priljubljeni in so predstavljali pomemben del družabnega življenja. Tako je ostalo vse do danes, ko to tradicijo nadaljujemo z nedeljskimi matinejskimi koncerti.

Koncerte v parku je podprla Mestna občina Maribor.
Ob slabem vremenu prireditev odpade.
Organizator si pridržuje pravico do spremembe programa.
Povezava do originalnega članka

[Delavnica] Virtualni kreatorji
2025-08-12 10:00 - 13:00 | Kulturni inkubator
MKC MARIBOR feat. INOQI
VIRTUALNI KREATORJI
Torek, 12. avgust 2025 // 10.00-13.00 // Kulturni inkubator
V torek, 12. avgusta 2025, bo v Kulturnem inkubatorju potekala delavnica Virtualni kreatorji, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave.
Virtualni kreatorji je interaktivna delavnica, kjer bomo odkrivali svet razširjene resničnosti (XR). Predznanje ni potrebno, le radovednost in želja po ustvarjanju.
Kaj bomo počeli?

Spoznali bomo čarobni svet XR tehnologij: Razvozlali bomo razlike med navidezno resničnostjo (VR), obogateno resničnostjo (AR) in mešano resničnostjo (MR). Kje se skrivajo meje med njimi?
XR v praksi: Ogledali si bomo konkretne primere uporabe XR tehnologij v različnih industrijah – od iger, zabave, izobraževanja, medicine, arhitekture do industrije in umetnosti.
Spoznavanje platforme Delightex, ki omogoča enostavno ustvarjanje interaktivnih 3D, VR in AR vsebin. Naučili se bomo osnovnih funkcionalnosti: kako postaviti sceno, dodajati 3D modele iz knjižnice ali jih uvoziti, oblikovati okolje, dodajati slike, video vsebine in oživiti predmete z osnovnim blokovnim kodiranjem (CoBlocks) za preproste interakcije.
Skupinski projekt – Ustvarili bomo svoje prve XR izkušnje! S pomočjo VR očal bomo vstopili v virtualne svetove, ki smo jih ustvarili in doživeli svoje kreacije!
Predstavitev in izmenjava izkušenj med skupinami.

Kaj mladi pridobijo z delavnico:
Razumevanje razlik med VR, AR in MR tehnologijami ter njihovih potencialov. Občutek za 3D prostor, premikanje in ustvarjanje v njem. Izkušnjo načrtovanja in razvoja lastnega virtualnega projekta v timu. Priložnost za kreativno izražanje in raziskovanje novih medijev. Neposredno izkušnjo uporabe VR očal in doživljanja potopitvenih (imerzivnih) vsebin.
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Rok za prijavo je petek, 8. avgust 2025. Prijavo pošljite na lina.valant.sicanovic@mkc.si. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Prijava je potrjena, ko prejmete povratno elektronsko sporočilo. Delavnica bo izvedena ob najmanj pet prijavljenih udeležencih.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

SobaZaGostemaribor: Interesni safari »Kamen spotike«
2025-08-12 19:00 | Vetrinjski dvor
12. 8. 2025 ob 19.00, Vetrinjski dvor
SobaZaGostemaribor: Interesni safari »Kamen spotike«
V četrtek, 12. 8. 2025, te ob 19.00 vabimo na sprehodu po mestu, ki bo tokrat obravnaval tematiko asociacij in naključnih refleksij v prostoru in času. Dobimo se na dvorišču Vetrinjskega dvora.

Interesni safari je oblika druženja, kombinacija predavanja in sprehoda po mestu na različnih lokacijah, kjer skupaj z gostujočimi umetnicami_ki platforme SobaZaGosteMaribor, in kuratorjem Simonom Žlahtičem raziskujemo temo interesa rezidentk_ov. Tokrat s kiparjem in grafikom Rokom Moharjem. Na sprehodu, ki je odprtega formata, se bomo pogovarjali in delili mnenja ter asociacije, ki se nam bodo porodile o mestu, umetnosti, politiki, Marku Breclju, ekološki tržnici, razpokah v pločnikih, štukaturnem okrasju stavb, ponudbi sladoleda, Majskem salonu, javni plastiki…, na mestu.

Sprehod bomo začeli v Vetrinjskem dvoru, od tam pa nas bo pot zanesla tja, kamor bodo šle teme in asociacije. Na sprehodu, s kančkom humorja, delite svoja opažanja z nami, ali samo prisluhnite duhovitim nesmislom in globokim prebliskom! Pridružite se nam!

SobaZaGosteMaribor je program Pekarne Magdalenske mreže Maribor, ki od leta 2011 razvija in organizira umetniške rezidence. V letu 2025 ga sofinancira Ministrstvo za kulturo RS, Mestna občina Maribor, podpira ga Vetrinjski dvor, Narodni dom Maribor.

Povezava do originalnega članka

Nevrodivergentna filmska noč
2025-08-12 19:00 - 21:00 | Kulturni inkubator
NEVRODIVERGENTNO DRUŽENJE
NEVRODIVERGENTNA FILMSKA NOČ
Torek, 12. avgust 2025 // 17900 // Kulturni inkubator
V torek, 12. avgusta 2025, v Kulturnem inkubatorju nadaljujemo z nevrodivergentnimi druženji s Kostyo in Mag. Začnemo ob 19. uri, na sporedu bo Nevrodivergentna filmska noč.
Kaj gledamo? Boste videli 😉
Kaj bomo grickali? Kokice, čips in karkoli dprineseš s seboj.
“Ampak moja pozornost je tako kratka?!” Na voljo bodo zvezki, pisala in flomastri. Ne bojte se s seboj prinesti “fidget toys”, plišastih igrač ali svojih risalnih pripomočkov!
Dogodek bo v torek, 8. julija 2025, med 17. in 19. uri v Kulturnem inkubatorju. Potekal bo v slovenščini in angleščini!
𝙏𝙒𝙨 in potencialni “spoilers”: Uporaba drog, omemba poskusa samomora, prikaz otroškega lepotnega tekmovanja, smrt družinskega člana, zvoki žvečenja, omemba samopoškodovanja, kritike izgleda telesa, nespodobno izražanje, fatfobija, omemba seksualnih tem.

Povezava do originalnega članka

[Delavnica] Igre programiranja
2025-08-13 10:00 - 13:00 | Kulturni inkubator
MKC MARIBOR feat. INOQI
IGRE PROGRAMIRANJA
Sreda, 13. avgust 2025 // 10.00-13.00 // Kulturni inkubator
V sredo, 13. avgusta 2025, bo v Kulturnem inkubatorju potekala delavnica Igre programiranja, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 8. in 14. let.

Prvi koraki v svet programiranja! Predznanje ni potrebno, le pogum in želja po ustvarjanju!
Kaj bomo počeli?

Poigrali se bomo z robotki KUBO in spoznali osnovno logiko programiranja brez računalnika.
Kodu Game Lab – spoznavali bomo Kodu okolje za razvoj 3D iger, oblikovali sceno in figure, programirali z vizualnimi ikonami in ustvarili svojo igrico.
Scratch je široko uporaben programski jezik in spletna skupnost, kjer bomo pisali prve kode z vizualnimi bloki. Vključili bomo tudi umetno inteligenco (Teachable machine) in ob ustvarjanju zabavnega projekta spoznali, kako razmišlja in prepoznava vzorce.

Kaj mladi pridobijo z delavnico:
Osnovno logiko in koncepte programiranja (natančnost, logiko zaporedja dogodkov, premikanje likov, uporabo pogojev, ponavljajočih zank, dodajanje spremenljivk…). Razumevanje osnov umetne inteligence in strojnega učenja (machine learning). Celovit pristop k ustvarjanju: od ideje do izvedbe, testiranja in predstavitve. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.
Drugi termini delavnice IGRE PROGRAMIRANJA: Sreda, 20. avgust 2025 in torek, 26. avgust 2025.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

[Delavnica] Kreativni video in umetna inteligenca
2025-08-14 10:00 - 13:00 | MKC Maribor
MKC MARIBOR feat. INOQI
KREATIVNI VIDEO IN UMETNA INTELIGENCA
Četrtek, 14. avgust 2025 // 10.00-13.00 // Kulturni inkubator
V četrtek, 14. avgusta 2025, bo v Kulturnem inkubatorju potekala delavnica Kreativni video in umetna inteligenca, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 8 in 14 let.

Kreativni video in umetna inteligenca je nteraktivna delavnica, kjer bomo s pomočjo green screen efekta (zeleni zaslon) in umetne inteligence ustvarili zabavne, kreativne animacije . Predznanje ni potrebno, koristi pa radovednost, želja po ustvarjanju in kanček norosti!
Kaj bomo počeli?

Spoznali bomo skrivnosti zelenega zaslona (green screen): kako deluje, zakaj je zeleno in kako ga uporabljajo profesionalci v filmih, na YouTube-u, TikToku… Ogledali si bomo zanimive in zabavne primere!
Vsak udeleženec bo postal zvezda! Snemali se bomo pred green screenom v zabavnih in dinamičnih pozah.
Odkrivali bomo svet umetne inteligence (UI): na zabaven način bomo razložili, kako UI “razmišlja”, kako ji dati prava navodila (prompte) za ustvarjanje in kako jo varno ter odgovorno uporabljati.
S pomočjo umetne inteligence bomo ustvarili edinstvena ozadja za naše izrezane posnetke – od vesoljskih pokrajin do fantazijskih svetov, stripovskih prizorov ali abstraktnih umetnin.
Združili bomo posnetke z UI generiranimi ozadji in najbolj nore ideje oživili v kratki animaciji!

Kaj mladi pridobijo z delavnico:
Razumevanje osnov green-screen tehnologije in trikov za dobro kompozicijo slike. Razumevanje osnov umetne inteligence za generiranje slik in veščine pisanja učinkovitih “promptov” (navodil za UI). Praktične izkušnje z orodji za odstranjevanje ozadja, generiranje slik z UI in ustvarjanje preprostih animacij. Spodbujanje kreativnosti, domišljije, sposobnosti reševanja vizualnih izzivov. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence ter njeni odgovorni uporabi. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira s prijavnico na tej povezavi ali elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.
Preostali termini delavnice KREATIVNI VIDEO IN UMETNA INTELIGENCA: Četrtek, 21. avgust 2025 in sreda, 27. avgust 2025.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

Pravljičarski in pripovedovalni nastopi v Malem Betnavskem gozdu
2025-08-14 17:00 - 2025-08-28 19:00 | Doživljajsko igrišče
POČITNICE V DOŽIVLJAJSKEM IGRIŠČU Z MKC ČRKO
Poletna serija pravljičarskih in pripovedovalnih nastopov v Malem betnavskem gozdu

Mladinski kulturni center Maribor v sodelovanju z zavodom Igrišče Maribor v okviru Doživljajskega igrišča in literarnega programa MKC Črka med 3. julijem in 28. avgustom 2025 pripravlja poletno serijo pravljičarskih in pripovedovalnih nastopov Simone Kopinše in Alenke Spacal v Malem betnavskem gozdu na naslovu Ljubljanska 100-102 v Mariboru ter program ustvarjalnic z mladimi prostovoljkami MKC Maribor.
Doživljajsko igrišče bo tako ob izbranih četrtkih postalo še malo bolj pravljično in ustvarjalno, kajti preden se bo zmračilo, se bodo mladim na igrišču pridružile uveljavljene in priljubljene avtorice – pesnica, pravljičarka in pisateljica Simona Kopinšek ter pisateljica, ilustratorka in pravljičarka Alenka Spacal.
Ob izbranih četrtkovih terminih tekom poletja (3. in 17. julij, ter 14., 21. in 28. avgust 2025) bodo mlade prostovoljke literanega programa MKC Črka Mladinskega kulturnega centra Maribor izvajale tudi serijo ustvarjalnic za mlade obiskovalke in obiskovalce Dožija, vsakič med 17. in 18. uro.
PROGRAM NASTOPOV IN USTVARJALNIC V AVGUSTU
Četrtek, 14. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00 – SIMONA KOPINŠEK: JE KDO VIDEL ČAS? – nastop in ustvarjalnica
Na stenah so ure. In ure so na nočnih omaricah in tudi na zapestjih ljudi, ki se jim pogosto mudi. Poznamo različne ure, tudi sončne in peščene, a časa ni videl še nihče. Ali pač? Pravljici Simone Kopinšek o urah in neulovljivem času sledi ustvarjalnica ur.

~ ~ ~
Četrtek 21. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.

~ ~ ~
Četrtek, 28. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00 – SIMONA KOPINŠEK: PISMO – pravljičarski nastop in ustvarjalnica
Nekomu je veter odpihnil pismo. Napisano z nalivnim peresom je v lični kuverti pristalo na Tonijevem balkonu. Kdo ga je napisal in kdaj? Toni se odloči, da je čas za detektivsko počitniško zgodbo, ki jo bo kot pravljico pripovedovala Simona Kopinšek. Pravljični predstavi sledi ustvarjalnica pisem.

Vabljene in vabljeni!
~ ~ ~
Dodatne informacije: petra.kolmancic@mkc.si; nina@igrisce.org; Nina Kraševec: 040 223 024
V primeru slabega vremena bodo nadomestni termini objavljeni na Facebook strani zavoda Igrišče Maribor, ki upravlja z Doživljajskim igriščem.

Program MKC Črka izvajamo s finančno podporo Mestne občine Maribor ter Urada RS za mladino. Program spada v sklop literarnih prireditev, ki jih sofinancira Javna agencija RS za knjigo. Projekte in program Doživljajsko igrišče zavoda Igrišče Maribor omogočajo tudi okoliški donatorji.

Povezava do originalnega članka

SobaZaGosteMaribor: Enej Gala in Moe Yoshida »Oblakov gleženj«
2025-08-14 19:00 | OBRAT
14. 8. 2025 ob 19.00, OBRAT
SobaZaGosteMaribor: Enej Gala in Moe Yoshida »Oblakov gleženj«
V četrtek, 14. 8. 2025 te ob 19.00 vabimo v OBRAT, prostor umetnosti in participacije na otvoritev razstave »Oblakov gleženj«, rezidenčnega umetnika in umetnice, Eneja Gale in Moe Yoshida.

Razstava bo v OBRATu na ogled vsak delovnik med 13.00 in 18.00 do petka, 19. 9. 2025.

Oblakov gleženj je razstava videa in skulpturalnih mehanizmov, ki sta jih umetnika Enej Gala in Moe Yoshida ustvarila v Mariboru med skupno umetniško rezidenco. Z vrsto sistematičnih sprehodov po mestu sta zbirala zavržene materiale in predmete, ki nosijo sledi mestnih vsakodnevnih ciklov uporabe, zanemarjanja in preobrazbe. Ti ostanki so bili sestavljeni v kinetične strukture, ki se upirajo enostavni kategorizaciji, vzpostavljajo lastno, notranjo logiko – delujoč ne zgolj kot abstraktne forme, temveč kot kompleksni odmevi kraja.
Vključeni v širši spekter lutkovnih tradicij — ki odmevajo tudi skozi zgodovinske in sodobne prakse v Mariboru — ti skulpturalni izumi delujejo kakor pogoni, ki izkoriščajo odprt potencial gibanja za razvoj načinov mišljenja in ustvarjanja. Nenehen dialog med dvema umetnikoma razvije vsako delo skozi logiko kontinuiranega sklepa – artikulacije z improviziranimi mehanizmi, ki nakazujejo sisteme v toku – animirane, nestabilne, a hkrati natančne. Njihova fizična in video prisotnost se deli na dve samosvoji, a vzporedni in dopolnjujoči se izkušnji istih teles. V prvi sobi, kjer visijo kot počivajoča orodja neznanega izvora, obiskovalca soočijo s svojo surovo, a subtilno materialnostjo, medtem ko v drugi sobi na videu sprostijo svoj kinetični potencial v brezoblačnem letu skozi nedoločljiv prostor. Dela ne skušajo reproducirati izkušnje mesta, temveč se odzivajo na njegove ritme, neme ostanke in spregledane ekologije. Osvetljujejo tiha srečanja med materialom, okoljem in subjektivnimi gestami.
Zaznamovana z ekološko občutljivostjo do tistega, kar mestni prostori zavržejo ali ohranijo, razstava Oblakov gleženj razmišlja o življenju materialov onkraj njihove prvotne funkcije. Skulpture ponovno uporabijo zavržene elemente ter jih preoblikujejo v oblike, ki nosijo hkrati spomin, gibanje in prisotnost. Kot opozarja teoretik Timothy Morton, pozornost do zavrženih in hiperobjektnih materialov omogoča estetiko, ki priznava medsebojno povezanost brez potrebe po popolnem razumevanju. Dela v tej razstavi delujejo prav v tem prostoru – deloma kot sistem, deloma kot zgodba, deloma kot improvizacija.
Naslov razstave hudomušno opozarja na našo težnjo po antropomorfizaciji – celo pri nečem tako nedoločnem, kot je oblak – hkrati pa namiguje na nemožnost popolnega razumevanja večjih sistemov, ki nas obdajajo. V tem duhu dela preusmerjajo naš pogled k robovom, sklepom in presledkom, kjer se pomen začne oblikovati iz materialnih srečanj z mestom.

Enej Gala

živi in dela med Londonom, Benetkami in Novo Gorico. Leta 2014 je bil na izmenjavi v William De Kooning Academy v Rotterdamu. Leta 2013 je končal dodiplomski študij in leta 2015 magisterij iz slikarstva na Akademiji za likovno umetnost v Benetkah. Leta 2023 je diplomiral na podiplomskem programu šol Kraljeve akademije v Londonu. Njegova praksa temelji na izrazitem zavedanju razmišljanja skozi ustvarjanje kot poskusu dojemanja izkušnje drugačnosti. Kot pripomoček, ki razkriva njegovo trike in hkrati protiintuitivno krepi njihovo čarobnost, lutkarstvo uporablja kot objektiv, s katerim se osredotoča na materiale kot simbolne entitete, pri čemer širi njihov potencial z razkrivanjem in nadgrajevanjem njihovih notranjih lastnosti. Ta proces postavlja pod vprašaj tradicionalne poglede na umetnost, rokodelstvo, instalacijo, predstavo in različnih oblikah produkcije tudi s pogostim sodelovanjem in svobodnim improvizacije.

Moe Yoshida

se je rodila leta 1975 v Kakogawi na Japonskem. Živi in dela v New Yorku in Bologni. Njen umetniški interes je vizualizacija strukture identitete, sestavljeno iz čustvenih spominov, sanj, fragmentov podob ki se pojavljajo v subjektivnem občutku časa. S sodelovanjem izkušenj, ki jih je razvila v gledališču, se je njena glavna tema razširila v različnih medijih kot so risba, kiparstvo, performans in video. Potem ko je diplomirala na Univerzi za umetnost v Osaki se je leta 1998 preselila v Italijo, da bi nadaljevala svojo študij in leta 2004 diplomirala iz slikarstva na Akademiji za likovno umetnost v Bologni.

SobaZaGosteMaribor je program Pekarne Magdalenske mreže Maribor, ki od leta 2011 razvija in organizira umetniške rezidence. V letu 2025 ga sofinancira Ministrstvo za kulturo RS, Mestna občina Maribor, podpira ga Vetrinjski dvor, Narodni dom Maribor.

Povezava do originalnega članka

Festival Letni oder Ruše
2025-08-15 00:00 - 2025-08-31 00:00 | Okolica / Glavni oder – Letno gledališče Pod goroj
Festival Letni oder Ruše, že 26. po vrsti, bo potekal med 15. in 24. avgustom 2023

Skrit v zelenem zavetju pohorskih gozdov, Letni oder Ruše že 25 let navdušuje obiskovalce s svojo naravno lepoto, kulturnim bogastvom in nepozabnimi doživetji.
Tudi tokrat bodo z nami vrhunski glasbeniki in igralci, ki bodo pričarali enkratno doživetje v osrčju narave, na gledališču Pod goroj v Rušah.

PROGRAM festivala letni oder ruše 2025

Povezava do originalnega članka

Maša v Svetem Bolfenku
2025-08-15 11:00 | Pohorje / Cerkev svetega Bolfenka, Na slemenu 39, 2208 Pohorje
Vabljeni!
Ob prazniku Marijinega vnebovzetja vas vljudno vabimo na sveto mašo, ki bo potekala 15. 8. 2025 ob 11. uri v cerkvi Sv. Bolfenka na Pohorju.
Preživite praznik na svežem pohorskem zraku, v objemu narave in v družbi lokalnih rokodelk ter rokodelcev, ki bodo na stojnicah razstavljali svoje izdelke.

Povezava do originalnega članka

Poletje pri Najstarejši trti: Vinski večer z vini Sanctum
2025-08-15 20:00 | Maribor center / Poletni vrt pri Najstarejši trti
Vinski večer z vini Sanctum
Vabljeni na večer druženja in okušanja izbranih vin v edinstvenem ambientu pri Najstarejši trti na svetu.
Petkov poletni vinski večer bo zaznamovala zgodba butične vinske kleti Sanctum, kjer z naravnimi pristopi pridelujejo vina z značajem. Ne težijo h količini, ampak kakovosti. V ospredju pridelave sta chardonnay in modri pinot, odlično uspeva tudi syrah.
Večer bo glasbeno pospremil Gregor Skaza, ki s saksofonom, elektronskimi beati in urbanimi ritmi ustvarja dinamično zvočno izkušnjo, kjer se jazz prepleta z grooveom in sodobno produkcijo.
* Dogodek je BREZPLAČEN.
* Prodaja vina na kupone.
Kontakt
Najstarejša trta
Vojašniška 8
2000 Maribor
T: +386 51 335 521
E: info@najstarejsatrta.si
Povezava do originalnega članka

SMASH/PLATIN na Poštni ulici
2025-08-15 20:30 | Maribor center / Poštna ulica
Na oder prihaja Smash/Platin, nadaljevanje evrovizijske zgodbe znanega “dua Platin”, simpatičnega para, ki je zmagal na Emi in se nato poročil kar na odru Evrovizije. Z dolgoletnim bendom, s katerim ustvarjata že več kot 16 let, večinoma nastopata v tujini, a tu in tam razveselita tudi domače občinstvo.
Posebnost njihovih nastopov so kostumski šovi, kjer na izviren in duhovit način imitirajo znane glasbene zvezde. Med drugim pripravljajo tudi edinstvene ABBA koncerte.
Diana in Simon, skupaj z bendom, ostajajo zvesti svoji energiji – iskreni, dostopni in vedno polni pozitivne energije. Na odru jih je doživeti kot da nastopajo prvič, zadnjič in edinič, kot pravijo njihovi dolgoletni oboževalci.

Povezava do originalnega članka

36. Poletni lutkovni pristan
2025-08-16 00:00 - 2025-08-31 00:00 | Maribor center / Lutkovno gledališče Maribor, Vojašniški trg 2A, 2000 Maribor
Poletni lutkovni pristan je mednarodni lutkovni festival, ki poleg predstav za otroke in odrasle ponuja delavnice, razstave, koncerte in druge dogodke.
Poletni lutkovni pristan, mednarodni lutkovni festival z najdaljšo tradicijo že šestintridesetič vabi otroke, družine in vse ljubitelje umetnosti. Tudi letos bo festival ponudil raznolik in kakovosten program predstav iz Slovenije in Evrope in sveta, s predstavami na prostem, v gledališču, parku, pred galerijo UGM, pod hrastom in kopališču Mariborski otok.
V treh festivalnih tednih se bodo zvrstile lutkovne predstave za vse starosti – od najmlajših do mladih po srcu.
Srečali bomo Katalence z legendarnim koncertom, Vidka z novo srajčico, poskušali bomo objeti ježa in majhnega Pipa iz Kanade, novo Pepelko s Češke, mlade lutkovne upe iz Koruznega zrna, se zazrli v Mikrosvetove in znova zaploskali legendarni Žogici Marogici – ob njeni 600. uprizoritvi!
Spremljevalni program vključuje ustvarjalne delavnice, zvočne sprehode, razstave in koncert.

Povezava do originalnega članka

Enci benci Katalenci
2025-08-16 10:00 | enci-benci-katalenci-predstava-foto-ivian-kan-mujezinovic-bw-jpg
Katalena / Katalena
Režiserka Ivana Djilas
Avtorji likovne podobe Gregor Lorenci, Ivana Matuzović in Taeko Yoshida
Nastopajoči Vesna Zornik, Polona Janežič, Boštjan Narat, Boštjan Gombač, Tibor Mihelič Syed in Robert Rebolj
Skupina Katalena se je pri glasbenem podvigu Enci Benci Katalenci navdihovala pri izštevankah, izrazito ritmičnih pesmih, polnih skrivnostnih besed, s katerimi otroci razdelijo vloge za začetek igre. Glasbene pripovedi ustvarjajo prostor glasbenega gledališča in v predstavi vsi (znova) postajamo in ostajamo otroci.

Povezava do originalnega članka

Pedenjpedov včeraj
2025-08-16 10:00 - 19:00 | Maribor center / Mestni park
Zmeda
Ob 10.30Pravljica in ustvarjalnica
Ste že doživeli tako čuden dan, da še danes niste prepričani, ali se je sploh zgodil? Čudno čuden dan, poln zmede in neumnosti, se zgodi na gozdnem obronku, kjer se živali prihajajo odžejat ob potoček.
Po pravljici sledi ustvarjalnica, kjer boste izdelali zares čudno čudne lutke, ki bodo oživele v vaših rokah.
Izvajalka: Simona Kopinšek

Pedenjpedov včeraj
Ob 18.00Predstava za otroke, 3+
Trije glasbeniki skupaj s Pedenjpedovo sosedo pokukajo v življenje literarne ikone in vam skozi uglasbeno poezijo Nika Grafenauerja ter lutkovno igrarijo predstavijo Pedenjpedov včerajšnji dan. Poln je lumparij, zapletov, smeha, plesa in zabavnega druženja.
Izvajalci: Klemen Bojanovič, Mirjam Bojanovič, Boris Holešek, društvo Glosa

Ustvarjalne delavnice in raziskovalnice
10.00–13.00 in 16.00–19.00

PiktogramiPiktogrami so poenostavljene slike, ki nam sporočajo različna pravila. Izdelajmo si svojega! Zabavno bo!Vodja: Natalija Zabav, Zavod Mars Maribor

Slano testoPregnetimo slano testo, ga oblikujemo, opazujemo, kako dobiva želeno obliko, in ga nato posušimo.Vodja: Klara Šulek, Zavod Mars Maribor

Bralno kazalo – žabicaVsak potrebuje kazalko, ki nas opomni, kje smo ostali v napeti zgodbi. Svojo kazalko bomo zgibali iz papirja in jo okrasili.Vodja: Mihaela Kotnik, Zavod Mars Maribor

Gibki, prožni, vsega zmožniŠportni junak pripravi spretnostni poligon, izposojo rekvizitov in športne igre za otroke. Gibki, prožni, vsega zmožni? Smo!Vodja: Športni junak

Povezava do originalnega članka

Ustvarjalna sobota: Svet 3D printanja
2025-08-16 11:00 - 13:00 | Kulturni inkubator
USTVARJALNE SOBOTE
SVET 3D PRINTANJA
Vsaka 3. sobota v mesecu // 11:00-13:00 // Kulturni inkubator
Kulturni inkubator Mladinskega kulturnega centra Maribor (MKC Maribor) ob sobotah odpira vrata spoznavanju ustvarjanja s 3D tehnologijami. Vsako tretjo soboto v mesecu se lahko med 11. in 13. uro pridružite brezplačnemu mentorskemu srečanju, ki bo namenjeno spoznavanju vseh faz in stopenj zahtenovsti 3D printanja.
Dogodek je namenjen tako začetnikom kot tistim, ki že imajo nekaj izkušenj in želijo nadgraditi svoje znanje. Za vsa vprašanja in nasvete bo na voljo mentorica Anika Oder.
Kaj lahko pričakujete?

Spoznali boste osnove 3D modeliranja in priprave modelov za tisk.
Naučili se boste upravljati 3D tiskalnike ter razumeti različne tipe materialov (PLA, ABS, PETG itd.).
Reševanje težav med tiskanjem in optimizacija tiskarskih nastavitev.
Možnost posveta o vaših projektih, izmenjave idej in pridobivanja nasvetov. Dogodek poteka v sproščenem okolju, kjer bo na voljo tudi praktični prikaz delovanja 3D tiskalnika. Mentor z izkušnjami na tem področju vam bo na voljo za vsa vprašanja in podporo pri vašem ustvarjanju.

Udeležba je brezplačna. Vabljeni!

Povezava do originalnega članka

Godba na pihala KUD Janko Živko Poljčane
2025-08-17 10:30 - 11:30 | Maribor center / Paviljon Mestnega parka

Cirkus BarBar
2025-08-17 16:00 | Maribor center / Lutkovno gledališče Maribor, Vojašniški trg, pred LGM
3+
Gledališče Waxwing, Češka
Cirkus BarBar je interaktivna lutkovna postavitev, ki vključuje skupino opic na monociklih, izposojo slonov, avtomat za močne otroke in še veliko reči …, vse pa je zasnovano in zgrajeno za majhne in velike. Pod mini nadstreški BarBarja bodo obiskovalci našli tudi cirkuško knjižnico in salon. Za igro si lahko vzamete toliko časa, kolikor želite.

Povezava do originalnega članka

džeZZva
2025-08-17 20:00 | Maribor center / Kulturna četrt Minoriti
Poletje v Minoritih
Kvartet džeZZva iz Murske Sobote je že dolga leta nepogrešljiv del domače in evropske jazzovske krajine. Njihov izraz sloni na izčiščeni interpretaciji ameriške jazz tradicije, ki jo nadgrajujejo z elementi evropske klasične glasbe ter subtilnimi vplivi popularne in ljudske kulture južne Evrope.
Štirje mojstri improvizacije z izjemnim občutkom za skupinsko dinamiko ustvarjajo glasbo, ki nagovori tudi najbolj zahtevnega poslušalca. Njihova izraznost je senzibilna, a hkrati virtuozna — plod dolgoletnega skupnega muziciranja in avtorske vizije, ki ne potrebuje velikih besed.

Povezava do originalnega članka

»O dveh svetovih« s Selmo Skenderović in Ajdo Strajnar
2025-08-19 19:30 | Maribor center / Vetrinjski dvor
Javna agencija za knjigo RS in Društvo slovenskih književnih prevajalcev vabita na literarni pogovor z naslovom »O dveh svetovih«, ki bo potekal v torek, 19. avgusta 2025, ob 19.30, v atriju Vetrinjskega dvora (Vetrinjska ulica 30, Maribor).
Gostja večera bo Selma Skenderović, nagrajena pisateljica mlajše generacije, študentka slovenistike in primerjalne književnosti, ki je nase opozorila že kot devetnajstletna zmagovalka Festivala mlade literature Urška 2020. Njena dela – med njimi zbirka kratke proze Zakaj molčiš, Hava? in roman In če vsi pozabijo – se ukvarjajo s temami, kot so jezikovna identiteta, družbena neenakost, nasilje in moč literature pri preobrazbi posameznika in skupnosti. Njena ustvarjalnost je že presegla slovenske meje, saj so njena dela prevedena v več tujih jezikov, vključena v evropske projekte ter nominirana za številna literarna priznanja.
Z avtorico se bo pogovarjala Ajda Strajnar, literarna producentka in slovenistka, ki bo z gosti in občinstvom odprla vprašanja o vlogi jezika v pisateljevanju, pomenu kulturne vključenosti in uredniških izkušnjah pri delu z mladimi literarnimi glasovi.
Pogovor je del programa Mednarodnega prevajalskega seminarja slovenske književnosti 2025, ki ga sofinancirata Evropska unija in Javna agencija za knjigo RS, v sodelovanju z MKC Maribor, Hostlom Pekarna, Narodnim domom Maribor in Vetrinjcem – BarCodo (KUD Coda).
Vabljeni na navdihujoč večer literature, dialoga in kulturnih prepletov!

Povezava do originalnega članka

Kralj ulice – Izpoved pokončnega klošarja
2025-08-19 20:00 | 502590574_1252778683302241_3702218305657024759_n-1
Sočna ulična monokomedija z Vladom Novakom
Vlado Novak, eden najvidnejših slovenskih gledaliških igralcev, v monodrami upodobi Jožeka, nerodnega, naivnega, a srčnega mariborskega brezdomca, ki živi v kartonu pred trgovino. Skozi njegovo pripoved vstopimo v svet ulice, prežet z humorjem, toplino in pretresljivimi življenjskimi resnicami.
Predstava razkrije, kako lahko tudi bister in marljiv človek zaradi nenavadnega spleta okoliščin, celo dobitka na lotu, pristane na robu družbe. Jožek, ki mu ostane le še dobrota, s svojo iskrenostjo in človečnostjo postane simbol notranjega dostojanstva. Ni kralj ulice, je njen varuh in glas tistih, ki so pogosto spregledani.
Monodrama, ki gledalca nasmeje in hkrati globoko nagovori.
Besedilo: Rok VilčnikRežija: Matjaž LatinIgra: Vlado Novak
Vstopnice: sportruse.si

Povezava do originalnega članka

[Delavnica] Igre programiranja
2025-08-20 10:00 - 13:00 | Kulturni inkubator
MKC MARIBOR feat. INOQI
IGRE PROGRAMIRANJA
Sreda, 20. avgust 2025 // 10.00-13.00 // Kulturni inkubator
V sredo, 20. avgusta 2025, bo v Kulturnem inkubatorju potekala delavnica Igre programiranja, ki jo Mladinski kulturni center Maribor pripravlja v sodelovanju z ekipi InoQi. Delavnica bo potekala med 10. in 13. uro ter je brezplačna, so pa obvezne predhodne prijave. Delavnica je primerna za udeležence, stare med 8. in 14. let.

Prvi koraki v svet programiranja! Predznanje ni potrebno, le pogum in želja po ustvarjanju!
Kaj bomo počeli?

Poigrali se bomo z robotki KUBO in spoznali osnovno logiko programiranja brez računalnika.
Kodu Game Lab – spoznavali bomo Kodu okolje za razvoj 3D iger, oblikovali sceno in figure, programirali z vizualnimi ikonami in ustvarili svojo igrico.
Scratch je široko uporaben programski jezik in spletna skupnost, kjer bomo pisali prve kode z vizualnimi bloki. Vključili bomo tudi umetno inteligenco (Teachable machine) in ob ustvarjanju zabavnega projekta spoznali, kako razmišlja in prepoznava vzorce.

Kaj mladi pridobijo z delavnico:
Osnovno logiko in koncepte programiranja (natančnost, logiko zaporedja dogodkov, premikanje likov, uporabo pogojev, ponavljajočih zank, dodajanje spremenljivk…). Razumevanje osnov umetne inteligence in strojnega učenja (machine learning). Celovit pristop k ustvarjanju: od ideje do izvedbe, testiranja in predstavitve. Osnove timskega dela in sodelovanja pri ustvarjanju skupnega digitalnega projekta. Kritično razmišljanje o priložnostih in pasteh umetne inteligence. Predvsem pa veliko zabave, smeha in motivacije za nadaljnja ustvarjanja!
Predhodne obvezne prijave: Delavnica je brezplačna, ker pa je število mest omejeno, so obvezne predhodne prijave. Kontakt za prijave in vse dodatne informacije je TJAŠA KOŠTI. Prijave zbira po elektronski pošti tjasa@inoqi.org. V prijavi obvezno navedite ime, priimek in starost otroka, ki ga prijavljate ter ime in termin delavnice, na katero ga prijavljate. Delavnica bo izvedena ob najmanj pet prijavljenih udeležencih.
Drugi termini delavnice IGRE PROGRAMIRANJA: Torek, 26. avgust 2025.

Delavnica poteka v sodelovanju z ekipo InoQi. InoQi Edu so izobraževalni programi, s katerimi želimo spodbujati otroke in mlade, da napredne tehnologije razumejo kot orodje za kreativnost in reševanje problemov. Temeljijo na projektnem učenju, ki v ospredje postavlja praktično ustvarjanje in razvoj mehkih veščin prihodnosti.

Povezava do originalnega članka

Dnevi poezije in vina pri Najstarejši trti
2025-08-20 19:00
Večer poezije in vina ob reki Dravi
Vabljeni na poetičen poletni večer v edinstvenem ambientu pri najstarejši trti na svetu, kjer bomo ob reki Dravi prisluhnili poeziji in nazdravili umetnosti ter prijetnemu druženju.
V sklopu 29. festivala Dnevi poezije in vina, ki bo med 18. in 23. avgustom 2025 na številnih prizoriščih po Sloveniji in v tujini gostil vrhunske pesnike z vsega sveta ter izbrane domače vinarje, vas vabimo na poseben večer v Mariboru, ki bo potekal v sredo, 20. avgusta 2025, ob 19. uri pri Najstarejši trti.
Na poetičnem večeru ob reki Dravi bodo nastopili:

Gojko Božović (Srbija), avtor letošnjega odprtega pisma Evropi
Katharina Schultens (Nemčija), kuratorka festivala
Helwig Brunner (Avstrija)
Daniela Kocmut (Slovenija, Avstrija)
Andreas Unterweger (Avstrija)

Poezijo bo z izbranimi glasbenimi vložki pospremil kitarist Samo Šalamon, dogodek pa bo potekal v slovenskem in nemškem jeziku pod moderacijo Sebastiana Walcherja.
Pridružite se nam in nazdravite izvrstni poeziji, glasbi in vinu!

Povezava do originalnega članka

»O vinu in praznoverju« z Borisom Kolarjem in Ninom Flisarjem
2025-08-20 19:00 | Maribor center / Vetrinjski dvor
Javna agencija za knjigo RS in Društvo slovenskih književnih prevajalcev vabita na literarni večer z naslovom »O vinu in praznoverju«, ki bo v sredo, 20. avgusta 2025, ob 19.00 v atriju Vetrinjskega dvora (Vetrinjska ulica 30, Maribor).
Gost pogovora bo Boris Kolar, pisatelj, nekdanji ekolog in ekotoksikolog, znan po duhoviti in satirični pisavi. V ospredju dogodka bo njegov roman O vinu, kozah in drugih prevarah (Goga, 2023), ki je s svojo duhovito zgodbo, prepletom zgodovine in fikcije ter kritično ostjo požel široko pozornost in bil uvrščen med peterico za nagrado kresnik. Knjiga je tudi del letošnjega 15. mednarodnega prevajalskega seminarja slovenske književnosti, kjer se prevaja v tuje jezike.
Boris Kolar, avtor tudi romanov Potopimo Islandijo! in Iqball hotel, bo v pogovoru z Ninom Flisarjem – pisateljem, prevajalcem, urednikom in knjižničarjem – spregovoril o zgodovinski podlagi romana, o zamegljevanju meja med resničnim in izmišljenim, o zavajajoči moči literature in o tem, kako daleč lahko seže papeška želja po vinu.
Pogovor bo odprl prostor za razmislek o sodobni literaturi, avtorski ironiji in temah, ki družbeno resonirajo z občutkom za humor in kritično distanco.
Dogodek poteka v okviru Mednarodnega prevajalskega seminarja slovenske književnosti, ki ga sofinancirata Evropska unija in Javna agencija za knjigo RS, v sodelovanju z MKC Maribor, Hostlom Pekarna, Narodnim domom Maribor in Vetrinjcem – BarCodo (KUD Coda).
Vabljeni na večer literarne satire, zgodovinskih prevar in vinskih resnic!
Povezava do originalnega članka

Cheesy na Fontani vin
2025-08-20 19:00 - 22:00 | Okolica / Fontana vin – Vodole, Vodole 2, 2229 Malečnik
Mislite, da veste kaj je parmezan? Poznate razliko med Grano Padano in Parmigano Reggianom?
Svet Parmigiana Reggiana je zelo raznolik. Italijani ga imenujejo kralj sirov, katerih zgodovina sega v 11 stoletje. Parmezani se razlikuje med seboj po kvaliteti, kraju pridelave in pašnikih na katerih se pasejo krave.
Vsi vzorci so nagrajeni z zlatimi medaljami iz WCA (World Cheese Awards). Dva vzorca se celo ponašata z dvojno zlato medaljo za kvaliteto in spadata med kronske dragulje v svetu parmezana.
Za popolno zadovoljstvo sledi še degustacija vrhunskih vzorcev balzamičnega kisa (Aceto Balsamico), ki so starani od 4 leta pa vse tja do 12 let.
Cena večernega dogoka: 39,90 eur.
Dogodek je omejen na 40 oseb, zato si kar se da hitro zagotovite svoje prosto mesto.
Obvezne prijave preko spleta.
Vključuje: pijačo dobrodošlice, degustacijo osmih vrhunskih vin, šest različnih vrst vrhunskih parmezanov, tri vrste staranega balzamičnega kisa, voden program.
Se vidimo!
Povezava do originalnega članka

Avdicija, komedija Špas teatra
2025-08-20 20:00 | Okolica / Pod goroj, 2342 Ruše, Slovenija
Avdicija, komedija Špas teatra
Najbolj priljubljeni televizijski igralci bodo tokrat nastopili tudi v živo na odru Špas teatra. Komedija Avdicija prikazuje dogajanje na sprejemnih izpitih za igralsko akademijo, kjer stroga komisija išče le največje talente. Kandidati – vsak s svojim edinstvenim pristopom, od improvizacije do popolne neizkušenosti, se poskušajo uvrstiti med izbrane.
Občinstvo spremlja njihove poskuse, padce in nepričakovane domislice, ki razkrivajo humor, čustvenost in nepopustljivo željo po uspehu. Pred nami se vrstijo prizori, ki so hkrati komični, iskreni in domiselni. Kandidati skušajo prepričati komisijo na vse mogoče (in nemogoče) načine – tudi z veščinami, ki jih gledališče sploh ne pozna.
Likovna zasedba kandidatov:

Franci Jereb – evropska zvezda klasičnih filmov

Tonček Klinar – večni pacient in sinček

Bogo Babič – ljubitelj živali, vegetarijanec in ezoterik

Vasilij Kunc Onjegin – čustveni interpret sanj in umetnosti

Slavc – obrtnik, lastnik podjetja za žganjekuho in varstvo otrok

Igrajo:

Miha Brajnik (Franci, Tonček)

Damir Leventić (Slavc, gospa)

Mario Ćulibrk (Bogo)

Jernej Kogovšek (Vasilij)

Alojz Svete (profesor)

Vstopnice:https://sportruse.si/izdelek/lor-2025-avdicija-spas-teater-komedija
Povezava do originalnega članka
